མིག་སྔར།འཛམ་གླིང་གི་ཆབ་སྲིད་ཁྲོད་དམངས་འདོད་རིང་ལུགས་དང་།སྲུང་སྐྱོབ་རིང་ལུགས་ལྡོག་ཕྱོགས་ཀྱི་འཕེལ་ཕྱོགས་ཐོན་བཞིན་ཡོད་པ་དང་།ཨ་རིས་ཁྱབ་ཁོངས་ཆེན་མོའི་ནང་སློང་བའི་དཔལ་འབྱོར་ཉོ་ཚོང་གི་འགལ་ཟླས་མི་སེམས་ལ་བསུན་པོ་བཟོས་ཀྱང་།ཀྲུང་གོས་ཐོག་མཐའ་བར་གསུམ་དུ་སྔོན་གཏན་འཁེལ་བའི་འགྲོས་ལ་གཞིགས་ཏེ་བསྒྱུར་བཅོས་སྒོ་དབྱེའི་བྱ་གཞག་ལ་སྐུལ་འདེད་གཏོང་གི་ཡོད་པ་དང་།ཐོག་མཐའ་བར་གསུམ་དུ་མིའི་རིགས་ཀྱི་ལས་དབང་གཅིག་མཐུན་མ་ལག་གི་དར་ཆ་མཐོན་པོར་སྒྲེང་ནས།འཛམ་གླིང་གི་གོང་འཕེལ་དང་མཉམ་ལས་ཀྱི་འཕེལ་རིམ་ལ་སྐུལ་འདེད་གཏོང་བཞིན་ཡོད།ཀྲུང་གོ་རྒྱལ་སྤྱིའི་ནང་འདྲེན་དངོས་མང་འགྲེམས་ཚོགས་གཉེར་བ་དེས་གཅིག་ནས་ཀྲུང་གོས་སྒོ་དབྱེ་རྒྱ་སྐྱེད་གཏོང་བའི་ཆོད་སེམས་མངོན་ཡོད་ལ།གཉིས་ནས་ཀྲུང་གོས་འཛམ་གླིང་རྒྱལ་ཁབ་ཁག་ལ་རྒྱལ་སྤྱིའི་ཉོ་ཚོང་མཉམ་ལས་ཀྱི་སྟེགས་བུ་བསྐྲུན་པའི་ཀུན་སློང་བཟང་པོ་ཡང་མངོན་ཡོད།དེ་ནི་ཀྲུང་གོས་སྒོ་དབྱེའི་མཉམ་ལས་བྱེད་པའི་ཐོག་མའི་བསམ་འདུན་མ་བརྗེད་པའི་གསོན་ཉམས་ལྡན་པའི་དཔེ་བརྗོད་ཅིག་ཡིན་པ་རེད།